**NÁRODNÁ RADA SLOVENSKEJ REPUBLIKY**

VII. volebné obdobie

Návrh

**zákon**

z ... 2017,

**ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

* + 1. **Čl. I**

Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení nálezu Ústavného súdu Slovenskej republiky č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z., zákona č. 215/2004 Z. z., zákona č. 360/2004 Z. z., zákona č. 253/2005 Z. z., nálezu Ústavného súdu Slovenskej republiky č. 320/2005 Z. z., zákona č. 261/2006 Z. z., zákona č. 199/2007 Z. z., zákona č. 400/2009 Z. z., zákona č. 38/2010 Z. z., zákona č. 153/2011 Z. z., zákona č. 187/2011 Z. z., uznesenia Ústavného súdu Slovenskej republiky č. 191/2011 Z. z., uznesenia Ústavného súdu Slovenskej republiky č. 237/2011 Z. z., zákona č. 69/2012 Z. z., zákona č. 79/2012 Z. z., zákona č. 236/2012 Z. z., zákona č. 296/2012 Z. z., zákona č. 330/2012 Z. z., zákona č. 309/2013 Z. z., zákona č. 402/2013 Z. z., zákona č. 375/2015 Z. z., zákona č. 399/2015 Z. z., zákona č. 1/2017 Z. z. a zákona č. 55/2017 Z. z. sa mení a dopĺňa takto:

1. V § 41 ods. 6 sa slovo „zvukový“ nahrádza slovami „obrazovo-zvukový“ a slová „šesť mesiacov“ sa nahrádzajú slovami „desať rokov“.
2. V § 52 ods. 1 sa na konci pripája táto veta: „Hlasuje sa použitím technického zariadenia, zdvihnutím ruky alebo iným spôsobom, na ktorom sa uznesie výbor.“.
3. V § 52 ods. 3 sa slová „§ 36 ods. 2 až 4, § 37 a 38“ nahrádzajú slovami „§ 36 ods. 2 až 4, § 37, § 38, § 39 ods. 3, 4, 6 a 12.“.
4. V § 55 ods. 1 sa na konci pripája táto veta: „Súčasťou zápisnice zo schôdze výboru je prepis zvukového záznamu schôdze.“.
5. Doterajší text § 55 sa označuje ako odsek 1 a dopĺňa sa odsekom 2, ktorý znie:

„(2) Z každého zasadnutia výboru sa vyhotovuje obrazovo-zvukový záznam, ktorý sa uschováva najmenej desať rokov; to sa nevťahuje na konanie neverejnej schôdze výboru (§ 57 ods. 3 a § 60 ods. 3).“.

1. V § 63 odsek 2 znie:

„(2) Z každého rokovacieho dňa schôdze národnej rady alebo jej výboru sa vyhotovuje prezenčná listina. Poslanec svoju účasť na rokovaní potvrdzuje elektronicky prostredníctvom hlasovacej karty vydanej kanceláriou. Podrobnosti upraví národná rada uznesením.“.

**Čl. II**

Tento zákon nadobúda účinnosť 1. januára 2018.